55 दिन बाद ग्रामीणों के फिंगर प्रिंट लेने पहुंची फोरेंसिक टीम
गांव मल्लके में 4 नवंबर को गुरुग्रंथ साहिब की बेअदबी के मामले में गुजरात फोरेंसिक लैब से 10 नवंबर को ही रिपोर्ट गई थी। इसके बावजूद, पंजाब पुलिस की टीम को लोगों के फिंगर प्रिंट लेने आने में 55 दिन लग गए।
हालांकि घटना वाले दिन पुलिस के उच्च अधिकारियों ने सिख संगत को शांत करने के लिए मुजरिमों को गिरफ्तार के लिए 5 दिन का समय मांगा था, जिस पर संगत ने उन्हें 4 दिन का समय दिया था। जांच रिपोर्ट के आधार पर फोरेंसिक साइंस यूनिट फिरोजपुर के सब इंस्पेक्टर पूर्ण सिंह के नेतृत्व में टीम शनिवार को मल्लके पहुंची। आरोपियों की तलाश में उन्होंने गांव के लोगों फिंगर प्रिंट लेने शुरू किए। शनिवार को पुलिस ने करीब 250 लोगों के फिंगर प्रिंट लिए। इस दौरान उनके साथ गांव का सरपंच गीटण सिंह, ब्लॉक समिति मेंबर सुरजीत सिंह, क्लब अध्यक्ष जसबीर सिंह और गांव के अन्य लोग उपस्थित थे।
समय लग रहा है, पर दोषियों तक जरूर पहुंचेंगे
^पुलिसश्री गुरुग्रंथ साहिब के दोषियों तक जरूर पहुंचेगी। इसके लिए समय जरूर लग रहा है, लेकिन कामयाबी जल्द मिलेगी। हाथ के नमूनों के अलावा गुजरात से आई रिपोर्ट में कुछ और भी खुलासे हैं, जिन्हें आधुनिक तरीकों से इस्तेमाल कर के दोषियों के गिरेबान तक पहुंचा जाएगा। मुखविंद्रसिंह भुल्लर, एसएसपी मोगा।
मल्लेके को सीबीआई जांच में नहीं किया शामिल
फरीदकोटके गांव बरगाड़ी में 12 अक्टूबर को हुई गुरुग्रंथ साहिब की बेअदबी मामले के बाद हुई अन्य घटनाओं की तो केंद्र सरकार ने सीबीआई जांच शुरू करा दी है। मगर मोगा के गांव मल्लके में हुई इसी प्रकार की घटना, जिसके तार बरगाड़ी से भी जुड़े हुए हैं को सीबीआई जांच से बाहर रखा। मल्लके की घटना की जांच पंजाब पुलिस कर रह है, जिस के पास आधुनिक जांच के संसाधन कम हैं।
अब तक 7200 लोगों के फिंगर प्रिंट लिए
इसवारदात के बाद पुलिस ने गुरुग्रंथ साहिब के फटे पन्नों की फोरेंसिक जांच गुजरात की लैब से कराई थी, जिसकी रिपोर्ट 10 नवंबर को गई थी। उस समय पुलिस ने बताया था कि रिपोर्ट में पन्नों से उन्हें छूने वाले लोगों के फिंगर प्रिंट स्पष्ट मिल गए हैं। अब आगे जांच बढ़ाई जाएगी। उसके बाद फरीदकोट के गांव बरगाड़ी उसके आस-पास के क्षेत्र से पुलिस ने करीब 7200 लोगों के फिंगर प्रिंट लिए थे। इतनी बड़ी संख्या में फिंगर प्रिंट लिए जाने के बावजूद भी, मिलान नहीं होने से पुलिस के हाथ खाली हैं। अब पुलिस की जांच टीम ने घटना वाले गांव मल्लके में लोगों के फिंगर प्रिंट लेने की प्रक्रिया शुरू की है। पुलिस का कहना है कि इस क्षेत्र से भी करीब इतने ही लोगों के फिंगर प्रिंट लिए जाएंगे। ऐसे में उसे अपने लक्ष्य तक पहुंचने के लिए पुलिस को एक महीने से अधिक का समय लगेगा।
हजारों लोगों के हाथों के निशान लेने में समय तो लगता ही है
^बेशकगुजरात लैब से घटने से 6 दिन बाद ही रिपोर्ट गई थी, लेकिन अब दोषियों को गिरफ्तार करने के लिए हजारों लोगों के हाथों के निशान लेने पड़ रहे हैं। इस प्रक्रिया को समय तो लगेगा ही। पहले जहां से ग्रंथ का कवर बरामद हुआ था, फरीदकोट के गांव बरगाड़ी उसके आस पास के क्षेत्र के 7200 लोगों के फिंगर प्रिंट लिए गए हैं। अब घटने स्थल गांव मल्लके उस के आस पास के क्षेत्र के करीब इतने ही लोगों के फिंगर प्रिंट लिए जा रहे हैं। अभी बारीकी से जांच बाकी है, शायद मिलान हो जाए। पूर्णसिंह, सब इंस्पेक्टर, फोरेंसिक साइंस यूनिट फिरोजपुर।
गांव मल्लके में फिंगर प्रिंट ले रही पुलिस की टीम।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva